Source: https://www.prosport.ro/alte-sporturi/handbal/aurelia-bradeanu-in-fata-unui-moment-fabulos-la-partida-cu-mks-lublin-csm-bucuresti-si-hcm-baia-mare-fata-in-fata-inaintea-debutului-in-liga-campionilor-cine-are-o-echipa-mai-experimentata-si-ce-influ-14840872
Timestamp: 2019-10-17 19:00:38+00:00

Document:
Aurelia Brădeanu, în fața unui moment fabulos la partida cu MKS Lublin. CSM București și HCM Baia Mare, față în față înaintea debutului în Liga Campionilor. Cine are o echipă mai experimentată și ce influență mai are Oltchim - Prosport
Autor: Marius Hutu Publicat: 15 Oct. 2015, 09:54 Actualizat: 15 Oct. 2015, 11:52 Handbal
Pentru prima dată în istorie, handbalul românesc trimite în același timp două formații cu pretenții în grupele Ligii Campionilor, CSM București și HCM Baia Mare. Liga Națională a mai avut două reprezentante în același sezon în faza grupelor (2012-2013), echipele Oltchim și „U” Jolidon, însă numai prima a contat cu adevărat, din moment ce a ajuns până în semifinale. Ardelencele n-au reușit să obțină, în schimb, niciun punct.
CSM București s-a calificat direct în faza grupelor, ca urmare a titlului câștigat în primăvara acestui an. În schimb, HCM Baia Mare a avut nevoie de un turneu de calificare, de care a trecut într-o manieră entuziasmantă (scor 32-21 în finala cu Esbjerg).
HCM Baia Mare face parte din Grupa A, alături de Larvik (Norvegia), Rostov (Rusia) și Krim Ljubljana (Slovenia).
CSM București face parte din Grupa D, alături de Buducnost (Muntenegru), Savehof (Suedia) și MKS Lublin (Polonia).
Ambele formații din România vor intra în competiție vineri: campioana va juca pe teren propriu (ora 18:00, Sala Polivalentă) cu MKS Lublin, în timp ce vicecampioana va avea meci în deplasare (ora 20:00) cu Krim Ljubljana. Și ambele grupări au la dispoziție echipe destul de experimentate pentru Liga Campionilor, care le permite să viseze la un parcurs cât mai lung. În privința echipei HCM lucrurile erau oarecum normale să fie așa, având în vedere că se află deja la a treia participare în grupele Ligii. În schimb, CSM București se află la prima participare din istoria clubului, dar competiția nu o prinde pe „nepregătite”, cum s-ar putea spune, judecând după lotul pe care îl are la dispoziție. La o analiză amănunțită a celor două reprezentante ale României, formația din Capitală are chiar o echipă mai experimentată decât HCM Baia Mare pentru Liga Campionilor.
33,2 jocuri în grupele LC / handbalistă este media la CSM București
31,73 jocuri în grupele LC / handbalistă este media la HCM Baia Mare
CSM București începe sezonul din Europa cu un lot de 20 de handbaliste la dispoziție. Șase componente din lotul lui Kim Rasmussen sunt debutante: Bianca Bazaliu, Mayssa Pessoa (brazilianca a făcut parte din lotul lui Dinamo Volgograd în sezonul 2012-2013, dar nu a jucat în niciun meci), Mădălina Ion, Alina Iordache, Cristina Nan și Elena Nicula. În schimb, toate celelalte 14 jucătoare înscrise de CSM București au la activ cel puțin 3 sezoane de Champions League.
10 jucătoare are CSM București care au disputat cel puțin o semifinală de Liga Campionilor în carieră: Manea, Curea, Brădeanu, Cavaleiro, Fisker, Grubisic, Jorgensen, Martin, Tortensson, Vărzaru, Vetkova
Aurelia Brădeanu, căpitanul echipei naționale, se află în fața unui moment cu totul special. Ea va juca, vineri, cu MKS Lublin, partida cu numărul 100 în grupele Ligii Campionilor, fiind deja la al 11-lea sezon! În palmares, „Mica” are o finală de Liga Campionilor cu Gyor, dar și mai multe semifinale, atât cu formația maghiară, dar și cu Oltchim. Aurelia Brădeanu este și handbalista din România aflată în activitate cu cele mai multe jocuri în prestigioasa competiție, începând cu faza grupelor.
Cea mai experimentată echipă pe care CSM București ar putea să o alinieze în faza grupelor ar fi următoarea:
Grubisic (60 de jocuri) – Curea (65j), Torstensson (35 j), Brădeanu (99j), Cavaleiro (31j), Vărzaru (71j), Manea (84j).
HCM Baia Mare a înscris 19 handbaliste pe lista EHF, iar cea mai experimentată provine din afara țării, brazilianca Alexandra do Nascimento, care a adunat nu mai puțin de 111 partide în Liga Campionilor! Ca și Brădeanu, extrema dreaptă are în plamares o finală cu Hypo Viena, dar și mai multe semifinale. Do Nascimento are în „spate” 12 sezoane în grupele Ligii Campionilor!
9 jucătoare are HCM Baia Mare care au disputat cel puțin o semifinală de Liga Campionilor în carieră: Ardean, Do Nascimento, Gjeorgjievska, Jezic, Nechita, Szucs, Ungureanu, Vizitiu, Pineau
Din cele 19 jucătoare aflate sub comanda lui Aurelian Roșca, 3 sunt debutante: Gabriela Preda, Gabriela Perianu și Yulia Dumanska.
Ungureanu (72j) – Ardean (64j), Szucs (43j), Pineau (39j), Gjeorgjievska (62j), Do Nascimento (111j), Jezic (32j)
CSM București 1 prezență (2015-2016)
HCM Baia Mare 3 prezențe (2013-2014, 2014-2015, 2015-2016)
„U” Cluj 1 prezență (2012-2013)
Oltchim 10 prezențe (1995-1996, 1996-1997, 1997-1998, 1998-1999, 2000-2001, 2007-2008, 2008-2009, 2009-2010, 2010-2011, 2011-2012)
Silcotub Zalău 1 prezență (2001-2002)
Oltchim deține 4 din primele 5 performanțe ca valoare în toată această perioadă, rezultatele înregistrate de Vâlcea în grupele Ligii Campionilor reușind să crească substanțial interesul pentru handbalul feminin în România în ultimul deceniu. Între timp, Oltchim a dispărut, însă pasiunea nu a dispărut, ci a devenit „transmisibilă”. Și din dorința ca acele rezultate ale formației vâlcene să fie cel puțin repetate s-au născut în această perioadă alte două formații puternice, HCM Baia Mare și CSM București. După echipa care și-a construit-o în această vară, mulți sunt tentați să creadă că CSM București ar putea fi continuatoarea defunctei Oltchim. După componența celor două loturi, HCM Baia Mare ar putea revendica însă acest statut!
În acest sezon, în echipa lui Aurelian Roșca sunt șase handbaliste care, spre exemplu, erau în teren și la partida Oltchim – Larvik în sezonul 2010-2011 (scor 33-28): Ungureanu, Nechita, Ardean, Geiger, Szucs și Vizitiu. La Vâlcea, în perioada de glorie, a mai trecut și Allison Pineau.
CSM București are în lot patru handbaliste care au contribuit în 2012-2013 la calificarea în semifinalele Ligii Campionilor, Aurelia Brădeanu, Oana Manea, Iulia Curea și Ekaterina Vetkova, dar și pe managerul Nicolae Luca, cooptat de curând în conducerea clubului. De asemenea, Cristina Vărzaru a trecut pe la Oltchim în perioada 1998-2002.
Tags: csm bucurestihandbalhcm baia mareoltchim

References: CSM 
 CSM 

CSM 

CSM 
 CSM 
 CSM 

CSM 
 CSM 
 CSM 
 CSM 

CSM 
 CSM 
 CSM 

CSM 
 csm